Štev.: 900-46/2012-2

Datum: 1.3.2012

Z A P I S N I K

12. seje Sveta Četrtne skupnosti Golovec, ki je bila v sredo 22.2.2012 ob 17.00 uri v prostorih Službe za lokalno samoupravo, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

**PRISOTNI ČLANI SVETA**: Robert Anžič, Zinka Breskvar, Aleksander Brezigar, Aleš Dakić, Anton Kastelic,Viljem Klemenc, Aleš Kužnik, Igor Pigac, Zina Rodman in Danijel Ljubo Žitnik

**OSTALI PRISOTNI**: Majda Cestnik in Vesna Stojanović, javni uslužbenki Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **10** članov sveta, kar pomeni, da je bil svet sklepčen in je lahko pričel z delom.

Nato je predlagal razširitev dnevnega reda in dal na glasovanje naslednji predlog **DNEVNEGA REDA:**

1. Potrditev zapisnika 11. seje sveta Četrtne skupnosti Golovec
2. Pobude in predlogi članov sveta in občanov ČS Golovec
3. Obravnava in potrditev predloga izvedbenega načrta izvajanja programov in projektov vezanih na izvrševanje finančnega načrta ČS Golovec za leto 2012 – poročilo Komisije za finance
4. Potrditev Poročila ČS Golovec o doseženih ciljih in rezultatih na nivoju proračunske porabe, glavnih programov in podprogramov, Poslovnega poročila ČS Golovec, ki vključuje poročilo o doseženih ciljih in rezultatih in Poročila o realizaciji finančnega načrta ČS Golovec za leto 2011
5. Razno

Navzočih je bilo 10 članov sveta.

Opredeljenih je bilo 10 članov sveta.

Za predlagani dnevni red je glasovalo 10 članov sveta.

**Dnevni red je bil sprejet.**

**AD 1**

**POTRDITEV ZAPISNIKA 11. SEJE SVETA ČETRTNE SKUPNOSTI GOLOVEC**

Gradivo so člani Sveta prejeli z vabilom za sejo.

Na predlog zapisnika ni bilo pripomb in predsednik Sveta je dal na glasovanje

**PREDLOG SKLEPA 1/12:**

**Svet Četrtne skupnosti Golovec potrjuje zapisnik 11. seje Sveta ČS Golovec.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD 2**

**POBUDE IN PREDLOGI ČLANOV SVETA IN OBČANOV ČS GOLOVEC**

**1. Podaljšanje proge MPP št. 24**

Podpredsednica Sveta Zinka Breskvar je ponovno izpostavila problem trase proge 24, ki med šolskimi počitnicami ne obratuje. Avtobus uporabljajo vsi občani in ne samo šoloobvezni otroci.

Predsednik Sveta je dal na glasovanje **PREDLOG SKLEPA 2/12 :**

**Svet ČS Golovec na JP LPP posreduje dopis in opozori, da progo MPP št. 24 uporabljajo vsi občani Bizovika, ne samo šoloobvezni otroci, zato ČS Golovec meni, da ukinitev obratovanja med počitnicami ni prava rešitev. Obenem pa ČS Golovec poziva JP LPP in OGDP MOL, da predstavijo rešitev že podanega predloga ČS Golovec za podaljšanje trase proge 24.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**2. Odgovor Oddelka za ravnanje z nepremičninami, MOL-razmejitev**

Predsednik Sveta je člane seznanil z odgovorom ORN na urgenco (sklep) ČS Golovec glede razmejitve površin in določitve grajenega javnega dobrega, ki je temelj za nadaljnji postopek parcelacije.

Po razpravi je dal predsednik Sveta na glasovanje **PREDLOG SKLEPA 3/12:**

**Svet ČS Golovec pristojni oddelek MOL prosi za odgovor o rokih za določitev javnega dobrega v Štepanjskem naselju in pozove, da se to uredi čim prej.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 9 članov sveta.

**Sklep je bil sprejet.**

**3. Odgovor Oddelka za urejanje prostora MOL-občinski prostorski načrti**

Predsednik Sveta je člane seznanil z odgovorom Oddelka za urejanje prostora na urgenco (sklep) ČS Golovec glede izdelave posameznih OPPN za območje ČS Golovec. Obenem poziva pristojni oddelek, da se OPPN za Litijsko cesto izdela še letos, saj je rekonstrukcija Litijske ceste predpogoj za izgradnjo pripadajoče infrastrukture (predvsem kanalizacije v Hrušici). Poleg tega je cesta v zelo slabem stanju, je edina vpadnica, ki nima pločnikov in poti za kolesarje, kar povečuje ogroženost pešcev in kolesarjev ter še posebej šolarjev.

**PREDLOG SKLEPA 4/12 :**

**ČS Golovec Oddelek za urejanje prostora MOL vnovič prosi za odgovor o predvidenih rokih za izdelavo posameznih OPPN za območje ČS Golovec in predviden način ureditve prostora. ČS Golovec pristojnemu oddelku posreduje pobudo, da se OPPN za Litijsko cesto izdela še letos.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**4. Odgovor Ministrstva za kmetijstvo……-sprememba namembnosti parcel v**

 **Bizoviku**

Predsednik Sveta je člane seznanil z odgovorom Ministrstva za kmetijstvo…….na sklep ČS Golovec glede spremembe namembnosti parcel južno od Hruševske ceste v zazidljive.

Podal je tudi poročilo o razgovoru pri vodji Oddelka za urejanje prostora MU MOL, ki se ga je udeležil skupaj z občani Bizovika.

**PREDLOG SKLEPA 5/12:**

**Svet ČS Golovec na aprilsko sejo Sveta povabi predstavnike Ministrstva za kmetijstvo in okolje, Oddelka za urejanje prostora MU MOL in predstavnike občanov Bizovika.**

**Zaradi nerazumljivega odgovora na sklep ČS Golovec številka 354-528/2011-7 prosimo za dodatna pojasnila.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD3**

**OBRAVNAVA IN POTRDITEV PREDLOGA IZVEDBENEGA NAČRTA IZVAJANJA PROGRAMOV IN PROJEKTOV VEZANIH NA IZVRŠEVANJE FINANČNEGA NAČRTA ČS GOLOVEC ZA LETO 2012 – POROČILO KOMISIJE ZA FINANCE**

Poročilo sestanka Komisije za finance je podal predsednik Sveta, Aleš Dakić. Predlog izvedbenega načrta so člani sveta prejeli pred sejo.

Predsednik Sveta je zaradi odsotnosti predsednika Komisije za šport, Gregorja Feista podal tudi kratko poročilo komisije ter predlog izvedbe »tedna športa« v ČS Golovec v sodelovanju z aktivno delujočimi športnimi društvi. Predlog datuma izvedbe osrednjega dneva športa je sobota 19. maj 2012, druge aktivnosti (šole, vrtci, Judo klub Golovec) pa bi potekale tudi v tednu pred 19. majem.

V nadaljevanju je predsednik Sveta povedal, da so na sestanku komisije za finance člani komisije pregledali vse pravočasno prispele programe društev, organizacij in ustanov in predloge za sodelovanje s ČS Golovec pri izvrševanju finančnega načrta za leto 2012.

Komisija je na podlagi programov pripravila predlog izvedbenega načrta in po kratki razpravi je dal predsednik Sveta na glasovanje **PREDLOG SKLEPA 6/12:**

**Svet ČS Golovec je obravnaval in potrdil predlog izvedbenega načrta izvajanja programov in projektov vezanih na izvrševanje finančnega načrta ČS Golovec za leto 2012, ki je sestavni del zapisnika.**

**Strokovna služba SLS z dopisom obvesti vsa društva, organizacije in ustanove o sprejetem izvedbenem načrtu in navede program/projekt, rok izvedbe in višino sredstev, ki je v izvedbenem načrtu določena za izvedbo programa.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD4**

**POTRDITEV POROČILA ČS GOLOVEC O DOSEŽENIH CILJIH IN REZULTATIH NA NIVOJU PRORAČUNSKE PORABE, GLAVNIH PROGRAMOV IN PODPROGRAMOV, POSLOVNEGA POROČILA ČS GOLOVEC, KI VKLJUČUJE POROČILO O DOSEŽENIH CILJIH IN REZULTATIH IN POROČILA O REALIZACIJI FINANČNEGA NAČRTA ČS GOLOVEC ZA LETO 2011**

Z gradivom/poročili je člane Sveta seznanil predsednik Sveta in dal na glasovanje

**PREDLOG SKLEPA 7/12:**

**Svet Četrtne skupnosti Golovec se je seznanil in potrdil Poročilo ČS Golovec o doseženih ciljih in rezultatih na nivoju proračunske porabe, glavnih programov in podprogramov, Poslovno poročilo ČS Golovec, ki vključuje poročilo o doseženih ciljih in rezultatih in Poročilo o realizaciji finančnega načrta ČS Golovec za leto 2011.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep je bil sprejet.**

**AD6**

**RAZNO**

1. Predsednik Sveta je člane sveta seznanil z dopisom/pozivom Oddelka za varstvo okolja,

 MOL glede možnosti brezplačnega izobraževanja o škodljivosti rastline ambrozija,

 katerega namen je predvsem ozaveščanje občanov.

**PREDLOG SKLEPA 8/12:**

**Svet ČS Golovec z dopisom obvesti Oddelek za varstvo okolja MOL, da izkazuje interes za brezplačno izobraževanje na temo škodljivosti rastline ambrozija. Obenem daje pobudo za podobno izobraževanje o odstranjevanju in preprečevanju širjenja invazivne rastline japonski dresnik.**

**Dnevni red je bil izčrpan in predsednik je sejo zaključil ob 19.00 uri.**

Zapisala: Aleš Dakić

Vesna Stojanović Predsednik sveta

 Četrtne skupnosti Golovec